La retejo de UEA estas ”teknike preta”
#000000
Ĉi-foje ne estas ŝerco. Laŭ la ĵusa progresraporto de la estraro de UEA, la nova retejo de la asocio nun estas ”teknika preta”. La tuta kosto de la reteja projekto laŭ ĝenerala sekretario Aleks Kadar ne superos 100 000 eŭrojn.
#000001
La 17-an de aprilo aperis en la retejo de UEA ”Raporto pri progresoj de la Estraro Januaro-Marto 2021”, kiu apenaŭ estis rimarkita en la komitata diskutejo. Tamen ĝi enhavas kelkajn atentindajn erojn, precipe pri la multjara reteja projekto, kiu laŭ la raporto nun proksimiĝas al sia celo.
#000002
AKSO estas la akronimo por Administra Komuna Sistemo Organiza, iniciato de UEA kaj TEJO. Ĝisdatajn ĝeneralajn informojn pri AKSO interesatoj konstante trovas ĉe la retejo . Pro tio, ke ofte okazas miskompreno, ke AKSO estas “la nova retejo de UEA”, gravas substreki, ke AKSO estas konstruata laŭ tri partoj: 1) la nova administra sistemo por oficistoj kaj estraranoj de UEA kaj TEJO, nomata AKSO-Administranto; 2) la administra “cerbo”, nomata AKSO-API, kiu enhavas interalie la datumbazon de UEA kaj TEJO; 3) la interfaco de AKSO kun la ĝenerala publiko, nome la retejoj de UEA kaj TEJO, kiuj ankaŭ kalkulas je statika enhavo, ne rekte influita de AKSO.
#000004
Laŭ la progresraporto ekde februaro 2021 estas okazanta ”antaŭtestado de AKSO fare de teamo de specialistoj kaj fakuloj”. La raporto ankaŭ atentigas, ke la prokrastiĝo de la laboro ”havas neniun kontraktan financan sekvon por UEA”. Laŭ Aleks Kadar, la ĝenerala sekretario de UEA, tiuj iom enigmaj vortoj signifas, ke la suma kosto de la tuta projekto ne superos la antaŭe konsentitan sumon de 100 000 eŭroj.
#000005
Krom la informoj pri la retejo, kiuj aperas en ”apendico”, la progresraporto rakontas pri la sukcesoj de la estraranoj en siaj respektivaj fakoj. Sub ”informado” oni raportas interalie pri la apero de du ”kursoj de Esperanto” en la svahila en la kanalo de UEA en Youtube. La plej populara el la sume ok filmetoj estis spektita iom pli ol 160-foje. Neniu alia el la filmoj atingis cent spektojn.
#000009
Sub ”eksteraj rilatoj” oni povas legi, ke la dua vicprezidanto de UEA, Huang Yinbao (Trezoro), ĉiusemajne produktas unu videan rakonton pri Unesko. La plej freŝa el tiuj filmetoj aperis la 23-an de aprilo. Krome Huang Yinbao laŭ la raporto kreis ses novajn ”retajn nacilingvajn kanalojn, kie aperas diversaj novaĵoj pri UEA, Esperanto, Unesko, UN kaj aliaj”. Tamen ne klaras, kie troveblas tiuj kanaloj.
#000010
Sub ”landa agado” eblas interalie ekscii, ke la estraro elektis novan kunordiganton de la Afrika Komisiono, Elisee Byelongo. Li interalie kunlaboris pri la svahilaj filmetoj. Sub ”kultura agado” oni informas, ke UEA kontribuis al la disvastigo de Esperanta versio de la kanto Jingle Bells.
#000011
Neniuj novaj informoj aperas pri la financa situacio de UEA. Sub ”financoj” oni tamen ekscias ke donacoj al la ĝenerala kaso de la asocio en 2020 duobliĝis kompare kun antaŭaj jaroj, sed nenio estas dirita pri donacoj al la diversaj fondaĵoj de UEA, kiuj almenaŭ en antaŭaj jaroj multe pli gravis ol donacoj al la ĝenerala kaso.
#000012
”Kunlabore kun Kosmo Strategio, la Estraro organizis kunvenon, De ideo al agado, kun landaj kaj fakaj asocioj ĉefe de Eŭropo, cele al realigo de projektoj subvenciotaj de EU”, la raporto aldonas.
#000013
La raporto, kiel dirite, vekis preskaŭ nenian diskuton en la komitata retlisto. Komitatano Osmo Buller, la antaŭa ĝenerala direktoro de UEA, tamen miris, kial aperis neniaj informoj pri la Centra Oficejo aŭ pri la financa ekvilibrigo:
#000014
– Plu restas nekonate, kion la Estraro faris pri la rekomendoj el komitataj diskutoj antaŭ pli ol duona jaro. Ĉu okazis esploroj pri diversaj rekomendoj kaj alternativoj kaj kio rezultis el ili? Se entute la Estraro okupiĝis pri la afero, ĝi prezentu la rezultojn al la Komitato, kiu prijuĝu pri sekvaj paŝoj.
#000015
Buller scivolis ankaŭ, kiam finfine aperos la trijara almanako, pri kiu oni parolis kiel anstataŭaĵo de la Jarlibro, kiam la Jarlibro estis nuligita. La demandoj tamen restis sen ajna reago flanke de la estraro.
#000018
> Anstataŭ mem ion entrepreni pri la investa politiko, la estraro laŭ la raporto resendis al la komitatanoj enketilon pri iliaj preferoj rilate investojn
#000021
Supozeble la komitatanoj kiuj ne respondis prave kaj saĝe pensis ke ili ne havas la necesan kompetentecon pri investado. Kial insisti?
#000024
Ĉar ne venis informoj, kiuj diru la malon, oni rajtas supozi ke la CO daŭre ne havas profesian purigist(in)on. Ĉu necesas enplekti la komitaton por solvi la profesian purigadon de oficejo en kiu laboras homoj?
#000025
Nun laboras tie nur tri: KKS (plentempe), libroservisto (duontempe), kontisto (iomtempe). Do nur tri homoj, el kiuj nur unu pasigas la tutan tagon – se li ne forestas tute, kiel ofte ja decas al KKS. La aliaj apenaŭ pasigas kelkajn horojn. La loko devas esti kaverne eĥa. La eksteran (en ĉiuj sencoj) ĝeneralan direktoron eĉ ne indas mencii ĉi-kuntekste.
#000027
En viaj kalkuloj pri aktuala uzado de la CO, vi forgesis pri volontuloj, kiel nun eble eĉ pli multas ol oficistoj tie.
#000031
UEA havas nur kvar volontulojn ( el kiuj certe neniu (konstante) laboras en la CO.
#000032
Ĉu la ĝenerala direktoro havas duoblan personecon? Laŭ li loĝas en Germanio, sed laŭ li loĝas en Meksiko. Aŭ, ĉu temas pri malsamaj personoj? Ĉu ni rajtas esperi ke almenaŭ al tiu respondo la komitato povas doni respondon?
#000033
Ĉiuj en CO havas duoblan personecon 🙂 Libroservisto ekzemple aperas sub ”Usono”; Kongresorganizanto aperas sub ”Brazilo”. Ĉu ili ne laboras en Nederlando?
#000034
Ho, kiom glora estas Nederlando! Tie perfekte funkcias ĉio! Ĉu vi volas ofendi aliajn landojn kaj kulturojn? Ĉu vi volas ofendi estraranojn? Jes, oni jam ĉesu tiun agonion en Nederlando. Se UEA-Estraro volas CO en Brazilo, UEA estas bonvena. BEL havas grandan oficejon.
#000038
> Ĉu vi volas ofendi aliajn landojn kaj kulturojn?
#000039
Tio solvus la problemon se en Brazilo estas normale ke oficistoj purigu necesejojn. Atentu bone: mi ne scias tion nek volas insinui ion, do bv. ne ofendiĝi. Estas vi kiu, por solvi la problemon ke oficistoj estu ankaŭ purigistoj, invitas movi la oficejon de Nederlando al Brazilo.
#000042
Mi ne povas ne memorigi pri la fama poemo “Verda stelo sur la brusto” de Baghy:
#000043
Nu, ĉu la retejo estos ĝisdatigita ĝis la jam malfreŝa jaro, kiam tiu projekto komenciĝis? Mi kredas, ke Barack Obama ankoraŭ estis la usona prezidento tiam.
#000048
Kiel kurdlingvaj dividoj malhelpas aliron al informojRusiaj diplomatoj reagas al nova lingvoleĝo en Kirgizio, revenigante kolonian pasinteconTiuj fotoj montras la historion de la ‘rusaj dometoj’ en Havano, Kubo
#000052